Heitar umræður hafa skapast manna á milli í Eyjafirði um mengun skemmtiferðaskipa . Náttúruverndarsamtök Íslands hafa undanfarna daga mælt mengun frá skemmtiferðaskipum í Reykjavíkurhöfn . Í frétt á Vísi.is kemur fram að mælingarnar sem unnar voru með aðstoð þýsku náttúruverndarsamtakanna Nature and Biodiversity union ( NABU ) sýna að magn örsmárra agna í útblæstri skipa var um 200 sinnum meira en eðlilegt megi teljast . Frá Akureyri . Mynd úr einkasafni „ Þegar skemmtiferðaskipin eru ekki inni þá er nánast engin mengun . Mjög lítil . Mun minni en í evrópskum stórborgum af þessum efnum . Þannig að þetta er svona 200 sinnum meira en grunnástand væri , “ segir Árni Finnsson , formaður Náttúruverndarsamtaka Íslands , í samtali við Vísi . „ Þetta eru agnir af sóti sem myndast við bruna á svartolíu sem þessi skemmtiferðaskip brenna . Þau mega ekki brenna þegar þau eru í landi en þau brenna svartolíu á leiðinni til dæmis í kringum landið . Þetta er gríðarleg mengun sem berst mjög víða og mjög langt . Sótagnir af þessu tagi þær leggjast á ís og jökla og hraða bráðnuninni , “ segir Árni . Þegar sótagnirnar leggjast á jökla minnkar endurkast sólarljóss frá ísnum , ísinn drekkur í sig meiri hita og bráðnar þar af leiðandi hraðar . Árni Finnsson , formaður Náttúruverndarsamtaka Íslands . Í tilkynningu frá Náttúruverndarsamtökunum segir að brýnt sé að grípa til aðgerða til að koma í veg fyrir bruna svartolíu á norðurslóðum , bæði til að vernda heilsu almennings og hægja á hlýnun andrúmsloftsins . Þar segir einnig að flutningar á svartolíu séu ógn við lífríki norðurslóða og að svartolíu til að knýja skip beri að banna . „ Brýnt er að stjórnvöld banni losun brennisteins og bruna svartolíu innan efnahagslögsögu landsins ( Emission Control Area ( ECA ) ) , en slík svæði hafa verið stofnuð í Eystrasalti , Norðursjó og meðfram ströndum Norður Ameríku . Enn fremur , upphæð hafnargjalda ætti að hækka eftir því sem skipin menga meira . Skipafélögin verða að sýna meiri ábyrgð gagnvart náttúru landsins og heilsu almennings . “ Adam Óskarsson tók þessa mynd fyrr í sumar , en skipið er á móts við Dalvík , spúandi reyk frá svartolíubruna . Dr. Axel Friedrich var vísindalegur ráðgjafi við mælingarnar og lagði hann áherslu á þann skaða sem mengun frá skipum getur valdið á heilsu almennings . Hann benti á að samkvæmt mati framkvæmdastjórnar Evrópusambandsins látist árlega um 50 þúsund einstaklingar af völdum loftmengunar frá skipum . „ Vélar eins og eru um borð í skemmtiferðaskipunum myndu ekki fá starfsleyfi á landi og það er hneyksli að skipafyrirtæki komist upp með að menga jafn mikið og raun ber vitni , ” sagði Friedrich , og bætti við , að „ Fyrir hendi eru tæknilausnir sem duga vel til að leysa þennan vanda . ”